એનએચપી 2017 એ પણ ધ્યાન દોર્યું હતું કે ૧.૩ અબજની વસ્તીને આવરી લેવા માટે ભારતમાં માત્ર ૧૦ લાખથી સહેજ વધુ એલોપેથિક ડોકટરો છે. એ ૧૦ લાખમાંથી, લગભગ ૧૦% ડોક્ટરો જાહેર આરોગ્ય ક્ષેત્રમાં કામ કરે છે. નર્સ અને આરોગ્ય કાર્યકરોની સંખ્યા પણ અપૂરતી છે. આ રિપોર્ટમાં એ પણ સામે આવ્યું છે કે આરોગ્ય સેવાઓની ગુણવત્તા અને વપરાશ પ્રાપ્ય કરાવવામાં પ્રદેશ પ્રમાણે ભેદભાવ રાખવામાં આવે છે. અધુરામાં પૂરું, એવી તબીબી શિક્ષણ પ્રણાલી જે વિદ્યાર્થીઓને ગરીબ દેશની જરૂરિયાતો પ્રત્યે સંવેદનશીલ બનાવવામાં નિષ્ફળ છે, આરોગ્ય સેવાઓ પ્રાપ્ય કરવામાં ગ્રામ્ય-શહેરી અસમતુલા, તેમ જ સમગ્ર દેશમાં ગરીબ લોકોમાં બિન-સંચારી રોગોનો વધતો જતો બોજ સમસ્યાને આકરી બનાવે છે.